Qhaliq

Qhaliq merupakan sebuah filem aksi drama Malaysia 2018 arahan Rosli Mohd Taib terbitan Aifa Motion Pictures. Filem ini dibintangi oleh Hairul Azreen, Aliff Yasraff, Nur Risteena, Ahmad Idham, Syainie Aida, Azza Elite. Qhaliq ditayangkan pada 14 Jun 2018 dan merupakan kegagalan komersial. Ia diiktiraf sebagai "filem bomba pertama di Malaysia".

Pada September 2018, Sinar Harian menyenaraikan Qhaliq sebagai salah satu daripada 10 filem Malaysia dengan kutipan pecah panggung terendah 2018.

Sinopsis
Sejak kecil, Qhaliq memasang impian untuk menjadi anggota bomba. Apabila sudah besar, dia akhirnya berjaya menyertai Jabatan Bomba dan Penyelamat Malaysia, dan menjalankan misi-misi berbahaya termasuk menyelamatkan seorang wanita yang cuba membunuh diri. Ketika insiden itu, dia bertemu dengan Qhalisya dan kedua-dua mereka mula menjalin hubungan.

Pelakon
 Hairul Azreen sebagai Qhaliq
 Nur Risteena sebagai Qhalisya
 Aliff Yasraff sebagai Fyzal
 Ahmad Idham sebagai Tuan Roslan / Ayah Qhalisya
 Azza Elite sebagai Ibu Qhalisya

Keluaran dan sambutan
Qhaliq pada asalnya dijadualkan tayangan perdananya pada 5 April 2018, terpaksa ditunda seketika kerana slot tayangan telah diberikan kerpada filem arahan Dain Iskandar Said, Dukun. Penerbit filem ini, Fyzal Fauzi meluahkan rasa kecewa atas penarikan balik filem Qhaliq. Selepas dua bulan tertunda, Qhaliq menerima tarikh keluaran tayangan rasmi, iaitu pada 14 Jun 2018.

Filem ini menerima ulasan yang rata-ratanya negatif. Shazryn Mohd Faizal dari mStar Online berkata: "Bukan untuk meniru tetapi untuk mendapat idea yang dapat dikembangkan dalam acuan tempatan dengan kos dalam konteks filem tempatan. Alang-alang hendak memartabatkan sinema tempatan, buatlah dengan sepenuh jiwa raga."

Pada September 2018, Qhaliq disenaraikan sebagai salah satu daripada 10 filem Malaysia dengan kutipan pecah panggung terendah bagi tahun 2018 oleh Sinar Harian, bersama-sama Makrifat Cinta dan Hantu Wangan serta tujuh lagi filem.

Rujukan

Pautan luar
 
 

Qhaliq
Qhaliq
Qhaliq